|  |
| --- |
| **Atbildes uz saņemtajiem jautājumiem par** **5.4.3. specifiskā atbalsta mērķa “Pasākumi biotopu un sugu aizsardzības labvēlīga statusa atjaunošanai” 5.4.3.2. pasākuma “Kompleksu apsaimniekošanas pasākumu īstenošana *Natura 2000* teritorijās” nosacījumiem** |
| Saīsinājumi un apzīmējumi:**Atlases nolikums** – darbības programmas “Izaugsme un nodarbinātība” 5.4.3. specifiskā atbalsta mērķa “Pasākumi biotopu un sugu aizsardzības labvēlīga statusa atjaunošanai” 5.4.3.2. pasākuma “Kompleksu apsaimniekošanas pasākumu īstenošana *Natura 2000* teritorijās” [projektu iesniegumu atlases nolikums](https://atlase.cfla.gov.lv/lv/5-4-3-2);**CFLA** – Centrālā finanšu un līgumu aģentūra;**SAM 5.4.3.2. pasākums**– 5.4.3. specifiskā atbalsta mērķa “Pasākumi biotopu un sugu aizsardzības labvēlīga statusa atjaunošanai” 5.4.3.2. pasākums “Kompleksu apsaimniekošanas pasākumu īstenošana *Natura 2000* teritorijās”;**MK noteikumi**– [Ministru Kabineta 2016.gada 2.augusta noteikumi Nr.514](https://likumi.lv/ta/id/284031-darbibas-programmas-izaugsme-un-nodarbinatiba-5-4-1-specifiska-atbalsta-merka-saglabat-un-atjaunot-biologisko-daudzveidibu) “Darbības programmas “Izaugsme un nodarbinātība” 5.4.1. specifiskā atbalsta mērķa “Saglabāt un atjaunot bioloģisko daudzveidību un aizsargāt ekosistēmas” 5.4.1.1. pasākuma “Antropogēno slodzi mazinošas infrastruktūras izbūve un rekonstrukcija *Natura 2000* teritorijās” un 5.4.3. specifiskā atbalsta mērķa “Pasākumi biotopu un sugu aizsardzības labvēlīga statusa atjaunošanai” 5.4.3.2. pasākuma “Kompleksu apsaimniekošanas pasākumu īstenošana *Natura 2000* teritorijās” īstenošanas noteikumi”. |
| **Projektu iesniegumu sagatavošana** |
| **1.jautājums**Mans jautājums ir saistībā ar noslēgtajiem sadarbības līgumiem, kas tika noslēgti gatavojoties projektu konkursam 2017.gadā, kad bija SAM 5.4.1.1.\* pasākums. Mēs pašlaik arī plānojam šo projektu aktualizēt un iesniegt, un ir šie noslēgtie sadarbības līgumi par plānotajām darbībām, bet tur ir arī minēts tieši šis projektu konkurss 5.4.1.1. Jautājums, vai mums ir jāpārslēdz šie sadarbības līgumi vai varam atstāt tos pašus, ja ir tādas pašas plānotās darbības kā 2017.gadā?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\*Darbības programmas “Izaugsme un nodarbinātība” 5.4.1. specifiskā atbalsta mērķa “Saglabāt un atjaunot bioloģisko daudzveidību un aizsargāt ekosistēmas” 5.4.1.1. pasākums “Antropogēno slodzi mazinošas infrastruktūras izbūve un rekonstrukcija *Natura 2000 teritorijās”* |
| **Atbilde:**Ņemot vērā, ka plānots iesniegt aktualizētu projekta iesniegumu SAM 5.4.3.2. pasākuma izsludinātās atlases ietvaros, un saskaņā ar MK noteikumu 14.punktu tiek plānots iesniegt sadarbības līgumu, kas tika noslēgts ar sadarbības partneriem par 5.4.1.1. pasākuma “Antropogēno slodzi mazinošas infrastruktūras izbūve un rekonstrukcija *Natura 2000* teritorijās” ietvaros plānoto projekta īstenošanu, Jums ir nepieciešams rūpīgi pārskatīt sadarbības partneru formu, sadarbības līguma saturu, t.sk. termiņus, **vai tas atbilst SAM 5.4.3.2. pasākuma mērķim un prasībām.**Vēršam uzmanību, ka atbilstoši MK noteikumu 13.1 punkta nosacījumiem, SAM 5.4.3.2. pasākuma ietvaros projektu **var īstenot kopā ar šādiem sadarbības partneriem**:- valsts tiešās pārvaldes iestādi, kuras īpašumā, valdījumā vai turējumā ir zeme *Natura 2000* teritorijā vai tai piegulošā teritorijā, kurā neveic saimniecisko darbību un kurā projekta ietvaros paredzēti infrastruktūras būvdarbi un Eiropas Savienības nozīmes biotopu un sugu dzīvotņu atjaunošanas darbības;- pašvaldību, kuras teritorijā ietilpst *Natura 2000* teritorija vai tai piegulošās teritorijas un īpašumā, valdījumā vai turējumā ir zeme, kurā neveic saimniecisko darbību un kurā projekta ietvaros paredzēti infrastruktūras būvdarbi un Eiropas Savienības nozīmes biotopu un sugu dzīvotņu atjaunošanas darbības, vai tās iestādi, kuras funkcijās ietilpst *šīs Natura 2000* teritorijas apsaimniekošana, pārvaldība vai aizsardzība;- valsts vai pašvaldības kapitālsabiedrību, kuras īpašumā, turējumā vai valdījumā esošajā nekustamajā īpašumā ietilpst *Natura 2000* teritorija vai tai piegulošā teritorija, kurā projekta ietvaros paredzēti infrastruktūras būvdarbi un Eiropas Savienības nozīmes biotopu un sugu dzīvotņu atjaunošanas darbības, un kurai ir deleģēta pārvaldes uzdevuma izpilde šo teritoriju apsaimniekošanai, pārvaldībai un aizsardzībai;- fizisku personu, kuras īpašumā ir nekustamais īpašums *Natura 2000* teritorijā vai tai piegulošā teritorijā, kurā projekta ietvaros paredzēti infrastruktūras būvdarbi un Eiropas Savienības nozīmes biotopu un sugu dzīvotņu atjaunošanas darbības, ja šī persona nenodarbojas ar saimniecisko darbību, tai skaitā primāro lauksaimniecisko ražošanu.Atbilstoši MK noteikumu 15.punktam sadarbības partneris **iesaistās projekta īstenošanā ar tā īpašumā, tiesiskajā valdījumā vai turējumā esošu nekustamo īpašumu vai finansējumu vai ar tā īpašumā, tiesiskajā valdījumā vai turējumā esošu nekustamo īpašumu un finansējumu**, kā arī nodrošina izbūvētās infrastruktūras ekspluatāciju un Eiropas savienības nozīmes biotopu un sugu dzīvotņu atjaunošanas rezultātu uzturēšanu un apsaimniekošanu pēc projekta īstenošanas.Sadarbības līgumā regulē pušu pienākumus, tiesības un atbildību par projekta mērķa un rezultātu un rādītāju sasniegšanu (ja tos iespējams izdalīt atsevišķi pa partneriem) un ES nozīmes biotopu un sugu dzīvotņu atjaunošanas rezultātu uzturēšanu un apsaimniekošanu atbilstoši normatīvajiem aktiem par kārtību, kādā ES struktūrfondu un KF vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā.Sadarbības līgumā arī cita starpāatrunā jautājumus par sadarbību projekta rezultātu sasniegšanu un uzturēšanu, **t.sk. epidemioloģiskās drošības nodrošināšanu projekta pēcuzraudzības periodā, kas ir** **vismaz 5 (pieci) gadi pēc projekta noslēguma maksājuma veikšanas** finansējuma saņēmējam saskaņā ar MK noteikumu 381.punktu un 43.punktu.Sadarbības līgumā un projekta iesnieguma 1.5.punktā definētās sadarbības partnera plānotās projekta darbības atbilst MK noteikumos noteiktajām atbalstāmajām darbībām.Atbilstoši augstāk minētajam aicinām aktualizēt sadarbības līgumu, veicot tajā nepieciešamos grozījumus vai pārslēgt jaunu sadarbības līgumu. |
| **2. jautājums:**Ir jāiesniedz tāds kā apliecinājums par infrastruktūras ilgtspēju vismaz 5 gadi, īsti nav saprotams, kas ir tas, kas apliecina ilgtspēju, kādi dokumenti ir nepieciešami. Pieņemsim, ja plānota skatu torņa būvniecība, kas varētu būt tas, kas apliecina šo ilgtspēju. Vai ir jāiesniedz kas papildus, vai tas būtu tāpat saprotams? |
| Izveidojamās infrastruktūras plānotais kalpošanas laiks nedrīkst būt mazāks par 5 kalendārajiem gadiem no projekta pabeigšanas (var būt lielāks). To apliecina projekta iesniegumā, t.i., projekta iesnieguma 6.1.punktā un projekta iesnieguma pielikumos, t.sk., izmaksu un ieguvumu analīzē norādītā informācija un sadarbības līgumā ar sadarbības partneri (ja attiecināms) par projekta rezultātu sasniegšanu un uzturēšanu norādītā informācija.Ja tiek paredzēts ilgāks infrastruktūras kalpošanas laiks par 5 gadiem, projekta iesniegumam pievieno:* gadījumā, kad nav izstrādāts un akceptēts būvprojekts: projekta iesniedzēja pamatojums un apliecinājums par plānoto infrastruktūras kalpošanas laiku, ko apliecina arī izmaksu un ieguvumu analīze, ja tā attiecināma;
* gadījumā, ja ir sagatavots būvprojekts: sertificēta būveksperta atzinums, kas pierāda, ka attiecīgais infrastruktūras izbūves risinājums nodrošinās noteikto infrastruktūras kalpošanas ilgumu, nodrošinot atbilstošu uzturēšanu, ko pierāda arī veiktā izmaksu un ieguvumu analīze, ja tā attiecināma.

Noteiktais 5 gadu kalpošanas ilgums attiecināms arī uz mazākiem infrastruktūras objektiem, piemēram, informatīviem objektiem. Gadījumā, ja plānots būvēt, piemēram, skatu torni, tiks izvērtēts pie kādas inženiertehniskās būves tas ir pieskaitāms, kāds var būt tā kalpošanas ilgums pēc būvnormatīviem.Projekta iesnieguma vērtēšanas procesā vērtēšanas komisija var pieaicināt neatkarīgu būvekspertu, kas sniedz savu atzinumu par plānotās būves kalpošanas ilgumu. |
| **3.jautājums:**Atlases prasībās būvprojektam ir šāds kvalitātes kritērijs Nr.3.1. augstai gatavībai:Augsta gatavības pakāpe - Atbilstoši būvniecību regulējošu normatīvo aktu prasībām izstrādāts, akceptēts tehniskais projekts, no kura akceptēšanas brīža nav pagājuši vairāk kā divi gadi. Saņemta būvvaldes izsniegta būvatļauja, kurā izdarīta atzīme par būvprojektēšanas nosacījumu izpildi un norādīti būvdarbu uzsākšanas nosacījumi, kuri atbilstoši būves funkcijai noteikti speciālajos būvnoteikumos, un/vai ir saņemta apliecinājuma karte/paskaidrojumu raksts ar būvvaldes atzīmi par būvniecības ieceres akceptu projektā plānotajām būvēm. Vērtējumā piešķir 4 punktus. Kuros normatīvos aktos šī frāze - *no kura akceptēšanas brīža nav pagājuši vairāk kā divi gadi* - ir pamatota, jo atbilstoši būvniecības normatīvajiem aktiem mūsu pašvaldības būvprojekta dokumentācija ir akceptēta būvvaldē un ieceres realizācijas kopējais termiņš ir līdz 21.04.2028. Proti, mūsu būvprojekta dati no būvatļaujas ir šādi (citēju): “21.04.2020. atzīme par būvdarbu uzsākšanas nosacījumu izpildi 30.07.2018. būvatļaujāNr.[..]. Pēc atzīmes veikšanas par būvdarbu uzsākšanas nosacījumu izpildi maksimālais būvdarbu veikšanas ilgums 8 gadi. Būvdarbi veicami līdz 21.04.2028.” |
| **Atbilde:**SAM 5.4.3.2. pasākuma projektu iesniegumu vērtēšanas kritēriji un to piemērošanas metodika ir izstrādāti tā, lai nodrošinātu maksimāli iespējami sekmīgu projektu ieviešanu un iznākuma rādītāja sasniegšanu ļoti īsā termiņā, t.i., līdz 2023. gada 31. oktobrim. Attiecīgi finansējuma saņēmējiem ir jāsamazina visi īstenošanas riski, t.sk., risks, ka projekts netiktu īstenots neaktualizēta tehniskā projekta dēļ, jo, piemēram, dabas procesu dēļ ir mainījusies reālā situācija projekta īstenošanas vietā un trīs līdz pieciem gadiem akceptētā tehniskā projektā paredzētās darbības bez izmaiņām tehniskajā projektā nav iespējams realizēt. Papildus vēršam uzmanību, ka ir mainījusies ekonomiskā situācija un trīs līdz piecu gadu veciem tehniskajiem projektiem būtu jāaktualizē vismaz tā ekonomiskās sadaļas.Vienlaikus informējam, ka SAM 5.4.3.2. pasākuma projektu iesniegumu vērtēšanas kritēriju metodikā noteiktais piemērošanas nosacījums, ka no antropogēno slodzi mazinošai infrastruktūras tehniskā projekta akceptēšanas brīža nav pagājuši vairāk kā divi gadi ir zaudējis aktualitāti saskaņā ar Ministru kabineta 2014.gada 19.augusta noteikumu Nr.500 “Vispārīgie Būvnoteikumi” noteikto pārejas perioda nosacījumiem un projektu iesniegumu vērtēšanas kvalitātes kritērijā Nr. 3.1. “Projekta gatavības pakāpe antropogēno slodzi mazinošai infrastruktūrai” tiks piešķirts maksimālais punktu skaits arī tiem projekta iesniegumiem, kuriem no tehniskā projekta akceptēšanas brīža pagājuši vairāk kā divi gadi, **ja visai** antropogēno slodzi mazinošas infrastruktūras projektēšanas dokumentācijai būs tāda stadija, lai varētu uzsākt projektā plānotos būvniecības darbus. **Vienlaikus atbilstoši iepriekš minētajam tomēr aicinām projektu iesniegumu vērtēšanai iesniegt aktualizētus tehniskos projektus, lai nekavējoties un bez riskiem varētu uzsākt projektā plānotos būvniecības darbus.**No sniegtās informācijas iespējams secināt, ka konkrētajā būvatļaujā Nr.[..] paredzētās būvniecības darbības ir jau uzsāktas (atbilstoši Būvniecības informācijas sistēmā pieejamai būvniecības lietai). Attiecīgi vēršam uzmanību, ka saskaņā ar MK noteikumu 35.1 punktu būvdarbu izmaksas ir attiecināmas no dienas, kad noslēgta vienošanās ar projekta iesniedzēju par projekta īstenošanu, izņemot MK noteikumu 28.1 1., 28.1 2. un 28.1 9. apakšpunktā minētās izmaksas, kas ir attiecināmas, ja tās veiktas pēc 2016. gada 1. janvāra. |
| **4.jautājums:**Vēlos precizēt, vai stāvlaukuma pārbūve ir attiecināma zem antropogēnā piesārņojuma samazināšanas darbībām?  |
| **Atbilde:**Stāvlaukuma pārbūves projekta darbības ir attiecināmas atbilstoši MK noteikumu 26.1 punktā (26.1 4., 26.15. apakšpunkti) minētajām atbalstāmajām darbībām un izmaksas norādāmas atbilstoši MK noteikumu 28.1 4.apakšpunkta nosacījumiem, t.i., attiecināmas ir būvdarbu un pakalpojumu līgumu izmaksas, kuru iepirkumu procedūras tiek veiktas saskaņā ar Publisko iepirkumu likumu, īstenojot atklātu, pārredzamu, nediskriminējošu un konkurenci veicinošu procedūru.Vēršam uzmanību, ka projektā infrastruktūras darbības var īstenot tikai atbilstoši īpaši aizsargājamās dabas teritorijas dabas aizsardzības plānā paredzētajam infrastruktūras raksturam, izvietojumam un savstarpējās sasaistes. Īpaši aizsargājamās dabas teritorijas dabas aizsardzības plāni ir pieejami un to statuss ir redzams Dabas aizsardzības pārvaldes tīmekļa vietnē: <https://www.daba.gov.lv/lv/dabas-aizsardzibas-plani> |
| **5.jautājums:** Atbilstoši MK noteikumu 32.punktam, projektā var iekļaut neparedzētos izdevumus, kas nepārsniedz trīs procentus (3 %) no projekta kopējām tiešajām attiecināmajām izmaksām. Ir arī norādīts, ka līdzekļus neparedzētiem izdevumiem izlieto, ja attiecīgie neparedzētie izdevumi ir iepriekš saskaņoti ar sadarbības iestādi saskaņā ar noslēgto vienošanos. Jautājums, kas tieši domāts ar to, ka neparedzētie izdevumi iepriekš saskaņoti saskaņā ar noslēgto vienošanos? |
| **Atbilde:**Iesniedzot projekta iesniegumu, 2. pielikuma sadaļā “Projekta budžeta kopsavilkums” var iekļaut neparedzētos izdevumus kā izmaksu pozīciju, kas nepārsniedz trīs procentus (3 %) no projekta kopējām tiešajām attiecināmajām izmaksām. Projekta iesnieguma apstiprināšanas gadījumā tiek noslēgta vienošanās par projekta īstenošanu un projekta īstenošanas laikā finansējuma saņēmējs var ierosināt vienošanās grozījumus, pamatojot neparedzēto izdevumu pārdali citiem projekta attiecināmajiem izdevumiem, ja tas negatīvi neietekmē projekta mērķi, uzraudzības rādītājus un darbību rezultātus, projekta kopējo attiecināmo izdevumu summu vai tās sadalījumu plānojumā pa gadiem.Ierosinot vienošanās grozījumus, finansējuma saņēmējs paziņo par nepieciešamajām izmaiņām, iesniedzot CFLA precizētu pielikuma sadaļu “Projekta budžeta kopsavilkums” un pamatojumu pārdales nepieciešamībai, kuru CFLA izskata un akceptē, vai, ja nepieciešami precizējumi, lūdz precizēt. Aicinām iepazīties ar izsludinātās SAM 5.4.3.2. pasākuma atlases nolikuma pielikumā pievienoto vienošanās par projekta īstenošanu formu (10.11.apakšpunkts), kas pieejams sadarbības iestādes tīmekļa vietnē: <https://atlase.cfla.gov.lv/lv/5-4-3-2> |
| **6.jautājums:**Projektu vērtēšanas kvalitātes kritērijā Nr.3.4. norādīts, ka jāveic ietekmes uz tautsaimniecību novērtējums. Vai ir kāds piemērs/paraugs par ietekmes uz tautsaimniecību aprakstu? |
| **Atbilde:**Lai projekta iesniegums tiktu apstiprināts, vērtēšanas kritēriju piemērošanas metodikā ietvertajā kvalitātes kritērijā Nr.3.4. “Ietekmes uz tautsaimniecību novērtējums” **tam ir jāsaņem vismaz 1 punkts.** Lai to  saņemtu;* Projekta pielikumam ir jābūt pievienotam **vispārīgam plānotā projekta ietekmes uz tautsaimniecību novērtējumu aprakstošā brīvā formā**,kas pamato ietekmi uz galvenajiem ietekmētajiem faktoriem piemēram, rekreācijas resursiem, uzņēmējdarbību un tml., un paredzamā ietekme ir pozitīva

Norādām, ka forma/paraugs  projekta ietekmes uz tautsaimniecību novērtējumam netiek piedāvāta. *Piemēram, ir pamatots, ka projekta rezultātā vide būs kļuvusi tūristiem pievilcīgāka, būs pieaudzis rekreācijas potenciāls vai būs sekmēta piekļuve teritorijai un līdz ar to ir paredzams, ka palielināsies tūristu skaits jeb, ka tūrisms saglabāsies līdzšinējā līmenī, taču tiks palielināts uzturēšanās ilgums Natura 2000 teritorijā, kas radīs pozitīvu ietekmi uz vietējo uzņēmējdarbību.*Savukārt, lai minētajā 3.4. projektu vērtēšanas kritērijā **saņemtu 3 punktus**, projekta iesniegumam ir jābūt pievienotam:* plānotā projektā ietekmes uz tautsaimniecību novērtējumam pa mērķu (interešu) grupām (teritorijas apmeklētāji, vietējie iedzīvotāji, vietējie uzņēmēji, pašvaldība un tās iedzīvotāji), izmantojot **gan aprakstošo, gan skaitlisko ietekmes noteikšanas metodi**, ietekmei uz vismaz divām mērķu grupām ir jābūt aprēķinātai skaitliskā izteiksmē, paskaidrojot pielietoto aprēķina metodi, un paredzamai ietekmei ir jābūt pozitīvai. *Piemēram, tiek pamatota un aprēķināta ietekme uz vietējiem uzņēmējiem un teritorijas apmeklētājiem:*

*- veicot uzņēmējdarbības ienākumu aprēķinu, pamatojoties uz plānoto tūrisma pieaugumu teritorijā un nosakot tūristu pienesumu (ēdināšanas serviss, viesu mājas, un tml.) finansiālā izteiksmē;**- veicot netiešās ietekmes uz teritorijas apmeklētājiem noteikšanu, ņemot vērā piedāvātos rekreācijas resursus, kas kalpo arī veselības uzlabošanai un darba spēju celšanai.**Projekta iesniedzējam jāpaskaidro pieņēmumi un jānorāda izmantotās aprēķina metodes.* |
| **7.jautājums:**Plānojot projekta darbības par veselības maršruta izstrādi vēlētos saprast, vai šādas izmaksas būtu projektā attiecināmas:1) Uzdevumu, vingrojumu dabā izveide, sadarbojoties ar fizioterapeitu,2) Bingo spēles izveide digitāli, arī drukas makets,3) Dizaina uzlīmes maketēšana digitālai lietošanai un drukai,4) Dizaina uzlīmes druka, 5) 12 punktu izveide (zīmes no impregnēta koka kāta un izturīgas plāksnes), 6) 3-5 vingrošanas stacijas,7) 2-4 “Šeit un tagad” miera ostas meditācijas āra mēbeles. |
| **Atbilde:**Sniedzam šādas atbildes:*1) Uzdevumu, vingrojumu dabā izveide, sadarbojoties ar fizioterapeitu;*No jautājuma satura iespējams secināt, ka  jautājums ir par to, vai var attiecināt fizioterapeita konsultācijas (pakalpojuma izmaksas). Atbilstoši MK noteikumu 20.punktam,  dabas aizsardzības plānā paredzētās infrastruktūras izveidi projektā var apvienot ar veselības maršrutu, kura izveide paredzēta atbilstoši Slimību profilakses un kontroles centra ieteikumiem pašvaldībām veselības maršrutu izveidē.Vienlaikus,  fizioterapeita izmaksas SAM 5.4.3.2.pasākuma ietvaros nav attiecināmas, jo tās neatbilst konkursa mērķim un saskaņā ar Slimību profilakses un kontroles centra  (turpmāk – SPKC) izstrādātajā materiālā “Ieteikumi pašvaldībām veselības maršrutu izveidē” norādīto <https://www.spkc.gov.lv/lv/veselibas-marsruti> veselības maršrutu izveidē var izmantot kampaņas  „Aktīva  ik  diena!”  ietvaros  sagatavotos vingrojumu  kompleksus,  kuri  pieejami  mājas  lapā  [www.aktivadiena.lv](www.aktivadiena.lv%20%20)  *2) Bingo spēles izveide digitāli, arī drukas makets;* SPKC izstrādātajos ieteikumos par veselības maršrutu izveidi ir norādīts, ka papildus fiziskajām aktivitātēm veselības maršrutā iespējams iekļaut arī prāta vingrinājumus un uzdevumus. Prāta vingrinājumu un uzdevumu izmaksas ir attiecināmas, ja tās ir uzdrukātas uz informācijas stendiem, norādēm/zīmēm saskaņā ar MK noteikumu 281.5 punktu (attiecināmas ir informācijas stendu, norāžu un zīmju, tai skaitā veselības maršrutu vajadzībām, iegādes, izgatavošanas, transportēšanas un uzstādīšanas izmaksas).*3) Dizaina uzlīmes maketēšana digitālai lietošanai un drukai;**4) Dizaina uzlīmes druka;**5)12punktu izveide (zīmes no impregnēta koka kāta un izturīgas plāksnes);*Ņemot vērā jautājumus Nr. 3., 4. un 5., atbilstoši MK noteikumu 281.5. punktam, ir attiecināmas apmeklētāju skaitīšanas ierīču, informācijas stendu, norāžu un zīmju, tai skaitā veselības maršrutu vajadzībām, iegādes, izgatavošanas, transportēšanas un uzstādīšanas izmaksas.SPKC izstrādātajos ieteikumos par veselības maršrutu izveidi norādīts, ka katra veselības maršruta ietvaros ieteicams izvietot apstāšanās punktus - vingrojumu vai dažādu uzdevumu veikšanai. Piemēram, informatīvus vingrojumu izpildes stendus[..], līdz ar to šādas izmaksas būtu attiecināmas.*6)vingrošanas stacijas;* Vingrošanas stacijas attiecināms atbilstoši  MK noteikumu 20.punktam, ja par projektā plānoto infrastruktūras izbūves atbilstību īpaši aizsargājamās dabas teritorijas dabas aizsardzības plānam ir saņemts Dabas aizsardzības pārvaldes atzinums saskaņā ar MK noteikumu 21., 22. un 23. punktu.*7) 2-4 “Šeit un tagad” miera ostas meditācijas āra mēbeles;*Ir nepietiekoša uzdotā jautājuma detalizācija, lai viennozīmīgi atbildētu uz uzdoto jautājumu, vienlaikus,  vēršam uzmanību, ka infrastruktūras izveidē ir attiecināma atpūtas infrastruktūra (soliņi, galdi, nojumes), ja tās ir saskaņā ar MK noteikumu 18.1, 19.1, 20., 21., 22., 26.1 punktu un ir saskaņā ar DAP atzinumu par projektā plānoto infrastruktūras izbūves atbilstību īpaši aizsargājamās dabas teritorijas dabas aizsardzības plānam. Papildus informējam, ka lai gan SPKC izstrādātajos ieteikumos par veselības maršrutu izveidi ir ieteikums saskaņot veselības maršrutu ar SPKC, proti, ja pašvaldība veselības maršruta izveidē izmanto SPKC izstrādātos vingrojumu kompleksus, infografikas vai citus materiālus, SPKC logo, vai vēlas lietot nosaukumus “Veselības maršruts”, “Aktīva diena” vai “Aktīva ik diena!”, 5.4.3.2 pasākuma projektu vērtēšanai nav nepieciešams SPKC saskaņojums, vienlaikus, aicinām saņemt SPKC saskaņojumu un izmantot SPKC vienoto stilu rakstot uz veseligapasvaldiba@spkc.gov.lv.Ja pašvaldība veselības maršruta izveidē izmanto pašu izstrādātus vingrojumu kompleksus, aicinām arī tos saskaņot ar SPKC, rakstot uz e-pastu veseligapasvaldiba@spkc.gov.lv, |
| **8.jautājums:**Izvērtējam iespēju kā sadarbības partneris iesaistīties pašvaldības gatavotā projektā pasākuma 5.4.3.2. “Kompleksu apsaimniekošanas pasākumu īstenošana *Natura 2000* teritorijās” ietvaros. Līdz ar to vēlamies precizēt šādus jautājumus:1. Kādas ir projekta sadarbības partnera attiecināmās izmaksas?
2. Projekta ietvaros plānots atjaunot un paplašināt veselības maršruta koka laipu purvā. No līdzšinējās pieredzes veicot šāda pakalpojuma iepirkumu, esam saskārušies ar nelielu skaitu pretendentu un darba spēka trūkumu. Tāpēc esam raduši iespēju veidot koka laipas ar uzņēmuma pašu resursiem (darbiniekiem). Vai šādas pozīcijas: personāla izmaksas un materiālu iegāde var tikt iekļautas projekta attiecināmās izmaksās.
3. Gadījumā, ja šādas izmaksas nav iekļaujamas projekta attiecināmās izmaksās, vai slēdzot vienošanos par bezatlīdzības nekustamā īpašuma apbūves tiesībām starp sadarbības partneru un pašvaldību, sadarbības partneris var piedalīties projekta ietvaros veiktā iepirkumā par koka laipu izbūvi?
 |
| **Atbilde:**1. *Kādas ir projekta sadarbības partnera attiecināmās izmaksas?*

SAM 5.4.3.2. pasākuma “Kompleksu apsaimniekošanas pasākumu īstenošana *Natura 2000* teritorijās” izsludinātās atlases kārtas ietvaros projekta attiecināmās izmaksas un darbības ir norādītas [MK noteikumu](https://likumi.lv/ta/id/284031-darbibas-programmas-izaugsme-un-nodarbinatiba-5-4-1-specifiska-atbalsta-merka-saglabat-un-atjaunot-biologisko-daudzveidibu)  261., 281. un 33. punktā. No šī izriet, ka gadījumā, ja projekta iesniedzējs piesaista sadarbības partneri, ar to slēdzot sadarbības līgumu, tad līguma slēdzējpuses var savstarpēji vienoties par projekta izmaksām.  Vēršam uzmanību, ka līgums par projekta īstenošanu tiks slēgts tikai ar projekta iesniedzēju (jeb finansējuma saņēmēju), bet tālāk finansējuma saņēmējs pats norēķinās ar savu sadarbības partneri. 1. *Projekta ietvaros plānots atjaunot un paplašināt veselības maršruta koka laipu purvā. No līdzšinējās pieredzes veicot šāda pakalpojuma iepirkumu, esam saskārušies ar nelielu skaitu pretendentu un darba spēka trūkumu. Tāpēc esam raduši iespēju veidot koka laipas ar uzņēmuma pašu resursiem (darbiniekiem). Vai šādas pozīcijas: personāla izmaksas un materiālu iegāde var tikt iekļautas projekta attiecināmās izmaksās.*

Projektā ir attiecināmas izmaksas, kas radušās, noslēdzot  publiskā iepirkuma rezultātā pakalpojumu, preču piegādes vai būvdarbu līgumus. Tas izriet no MK noteikumu Nr.130 - <https://likumi.lv/ta/id/273118-noteikumi-par-valsts-budzeta-lidzeklu-planosanu-eiropas-savienibas-strukturfondu-un-kohezijas-fonda-projektu-istenosanai-un-mak>  13.1.2. apakšpunkta un [MK noteikumu](https://likumi.lv/ta/id/284031-darbibas-programmas-izaugsme-un-nodarbinatiba-5-4-1-specifiska-atbalsta-merka-saglabat-un-atjaunot-biologisko-daudzveidibu)  28.1 4.apakšpunkta. Līdz ar to, sadarbības partneris, pats *pa tiešo* iepērkot materiālus un norīkojot savus darbiniekus-būvniekus, šādas izmaksas attiecināt nevarēs. Turklāt var rasties jautājumi par riskiem, vai te nav konstatējams valsts atbalsts, kas šajos projektos nav attiecināms.Papildus informējam, ka sadarbības partneris var attiecināt projekta vadības personāla (projekta vadītājs, jurists, grāmatvedis un tml.) izmaksas saskaņā ar [MK noteikumu Nr.514](https://likumi.lv/ta/id/284031-darbibas-programmas-izaugsme-un-nodarbinatiba-5-4-1-specifiska-atbalsta-merka-saglabat-un-atjaunot-biologisko-daudzveidibu)   28.1 8.apakšpunktu. Savukārt  projekta īstenošanai nepieciešamās sugu un biotopu aizsardzības jomā sertificēta eksperta vai kokkopja (arborista) atzinuma sagatavošanas izmaksas ir attiecināmas saskaņā ar [MK noteikumu Nr.514](https://likumi.lv/ta/id/284031-darbibas-programmas-izaugsme-un-nodarbinatiba-5-4-1-specifiska-atbalsta-merka-saglabat-un-atjaunot-biologisko-daudzveidibu) 28.1 9.apakšpunktu.  1. *Gadījumā, ja šādas izmaksas nav iekļaujamas projekta attiecināmās izmaksās, vai slēdzot vienošanos par bezatlīdzības nekustamā īpašuma apbūves tiesībām starp sadarbības partneri un pašvaldību, sadarbības partneris var piedalīties projekta ietvaros veiktā iepirkumā par koka laipu izbūvi?*

Gadījumā, ja tiek slēgta vienošanos par bezatlīdzības nekustamā īpašuma apbūves tiesībām starp sadarbības partneri un pašvaldību, sadarbības partneris nevar piedalīties projekta iepirkumā,  jo tas liecina par interešu konflikta pazīmēm. |